text: Tidligere flygtning: En god velkomst er vigtig
  15 februar 2016 kl. 18.29
  Han kom til Danmark fra krigsramte Balkan. Nu ejer han et rejsebureau 
  I Vejle sidder en flygtning og undrer sig over den danske debat om flygtninge.
  Sinisa Lozo kom som barn med sin familie til Danmark i 1992 på grund af borgerkrigen i det tidligere Jugoslavien. Hans barndomserindringer fra Danmark er fyldt med gode minder om venlige mennesker.  
  I dag er han selvstændig erhvervsdrivende med et rejsebureau, som sender danskere på ferie i det land, han flygtede fra.
  - Min historie bevidner om, at den nuværende debat mangler perspektiv, da flygtninge kun ses som en omkostning, i stedet for som et aktiv, der kan bidrage positivt til samfundet og skabe arbejdspladser, siger Sinisa Lozo.
  - Jeg vil gerne fortælle min iværksætter-historie, og hvor hårdt jeg har kæmpet for succes, som om muligt kan inspirere danskerne, siger Lozo.
  - Jeg håber, vi kan få fortalt, hvordan det er gået en jugoslavisk flygtning, så folk kan se, hvordan det også kan ende godt for de syriske flygtninge, siger Sinisa Lozo til TV SYD.
  